  Виталий Пронин Кылбурчилэсь туспуктэмзэ учкыса, памятникез лэсьтӥзы Санкт-Петербургысь скульпторъёс Ахнаф Зиякаев но Ян Нейман.Ижысь 6 номеро гимназиын сӥё-дано усьтӥзы бигер кылбурчилэсь Габдулла Тукайлэсь памятниксэ. Кылем арысен гимназия нуллэ Г. Тукайлэсь нимзэ. Гимназилэн кивалтӥсез Гульчачак Ахметова шуэ:- Та усточиез юнме ӧм быръе. Югыт дунне вылын со 27 ар гинэ улӥз. Но  бигер литератураез сыӵе узырмытӥз! Тау Татарстанысь эшъёсмылы. Та синпелетэз соос кузьмазы.Ужрадэ пыриськиз Татарстанысь Эшъяськон юртлэн кивалтӥсез, Кун Кенешлэн депутатэз Ирек Шарипов.- Кылбурчилэсь туспуктэмзэ учкыса, памятникез лэсьтӥзы Санкт-Петербургысь скульпторъёс Ахнаф Зиякаев но Ян Нейман. Таӵе ик синпелет сылэ Санкт-Петербургын. Но отын со бадӟым.  Удмурт шаере келязы пичизэ - ӝуждалаез 1 метр котыр гинэ, - вераз со.Г. Тукай вордӥськиз Татарстанысь Арск ёросын. Татын бигеръёсын ӵош тупаса улӥллям удмуртъёс. Соин егит гожъяськись туж гажалляз асьме калыкез. Та сярысь ужрадын вераз удмурт кылбурчи Вячеслав Ар-Серги. Г. Тукайлэсь ужъёссэ со удмурт кылэ берыктэм. Вячеслав Ар-Серги Г. Тукайлэсь ужъёссэ со удмурт кылэ берыктэм.Ирек Шарипов, тау карыса, Ар-Сергилы «Душа удмурта» книга кузьмаз. Ар-Сергилэсь чуръёссэ соос бигер кылэ берыктӥллям.Ольга Корепанова Туспуктӥз А. Горбунов Теги: Ижкар  